CELEX: 62013CN0245
Language: et
Date: 2013-05-02 00:00:00
Title: Kohtuasi C-245/13: Eelotsusetaotlus, mille on esitanud Landgericht Wiesbaden (Saksamaa) 2. mail 2013 — Holger Priestoph jt versus Kreeka Vabariik

27.7.2013   
            
            
               ET
            
            
               Euroopa Liidu Teataja
            
            
               C 215/6
            
         Eelotsusetaotlus, mille on esitanud Landgericht Wiesbaden (Saksamaa) 2. mail 2013 — Holger Priestoph jt versus Kreeka Vabariik
   (Kohtuasi C-245/13)
   2013/C 215/06
   Kohtumenetluse keel: saksa
   
      Eelotsusetaotluse esitanud kohus
   
   Landgericht Wiesbaden
   
      Põhikohtuasja pooled
   
   
      Hagejad: Holger Priestoph, Matteo Antonio Priestoph, Pia Antonia Priestoph
   
      Kostja: Kreeka Vabariik
   
      Eelotsuse küsimused
   
   Kas nõukogu 13. novembri 2007. aasta määruse (EÜ) nr 1393/2007 kohtu- ja kohtuväliste dokumentide liikmesriikides kättetoimetamise kohta tsiviil- ja kaubandusasjades ((dokumentide kättetoimetamine), millega tunnistatakse kehtetuks nõukogu määrus (EÜ) nr 1348/2000) (1), artiklit 1 tuleb tõlgendada nii, et hagi, millega hagejad, kes olid soetanud kostja emiteeritud võlakirju, mida hoiti hagejate väärtpaberikontodel S-Broker AG pangas, ja millega seoses ei võtnud hagejad vastu kostja poolt neile 2012. aasta veebruari lõpus esitatud võlakirjade vahetuspakkumist, nõuavad tulenevalt 2012. aasta märtsis siiski toimunud võlakirjade vahetamisest, mis oli neile majanduslikult kahjulik, kahjuhüvitist võlakirjade väärtuste vahe ulatuses, tuleb käsitada tsiviil- ja kaubandusasjana nimetatud määruse tähenduses?
   
      (1)  ELT L 324, lk 79.